1.ต้นกุหลาบที่ถูกเลือกมาเป็นอย่างดี ดินสำหรับปลูกกุหลาบโดยเฉพาะ อันนี้ไม่มีสูตรตายตัวนะครับ ถ้าเราไปถามตามร้านขายต้นไม้ เค้าก็มักจะตอบว่าใช้ได้หมดแหละซึ่งจริงๆแล้วไม่ใช่เลย เรื่องดินเป็นเรื่องที่สำคัญมากที่สุดเลยก็ว่าได้ในการปลูกกุหลาบ แล้วจะเลือกยังไง ? เอาง่ายๆนะครับ เลือกดินที่หลังจากปลูกไปแล้วในอนาคตจะไม่กลายสภาพเป็นดินเหนียวก็แล้วกัน

2.กระถางดินเผาที่ควรมีความกว้างของปากกระถางอย่างน้อย 1 ฟุต เพราะกุหลาบเป็นพืชที่กินแร่ธาตุในดินมาก ทำให้สารอาหารในดินหมดเร็ว และเราก็จะได้ไม่ต้องเปลี่ยนกระถางบ่อยๆ หากต้นโตมากขึ้น

3.ฟูราดาน สำหรับรองก้นกระถาง หรือหลุมถ้าปลูกลงดิน เพื่อป้องกันหนอนมากัดกินใบและดอก

4.ปุ๋ยชนิด ต่างๆ แล้วแต่ความชอบ เน้นให้เป็น บำรุงใบแล้วกัน เพราะถ้าหากใบดี ต้นก็จะพลอยแข็งแรงตามไปด้วย ดอกเธอก็จะมาเองโดยไม่ต้องร้องขอล่ะครับ

5.ขลุยมะพร้ามป่นสำหรับคลุมบนผิวดินเพื่อรักษาความชุ่มชื้น อันนี้ต้องเอามาแช่น้ำทิ้งไว้ซัก 1 คืน ก่อนใช้นะครับตามแนบต้องรู้วิธีดูแลที่ถูกต้อง เริ่มจาก ‘ดิน’ การปลูกลงในกระถางต้องใช้ทั้ง ดิน:ปุ๋ยคอก:ปุ๋ยหมักหรือแกลบดิบ ในอัตราส่วน 1 : 1 : 2 และสามารถผสมปุ๋ยเม็ดละลายช้าเข้าไปด้วยได้ และควรเปลี่ยนดินในกระถางปลูกทุกปี เมื่อใส่ดินลงไปแล้ว ต้องรดน้ำให้ชุ่ม ให้ดินกระชับราก แล้วกดดินให้แน่น แต่ไม่ควรแน่นเกินไป เพราะน้ำจะไม่สามารถซึมผ่านได้

ขั้นตอนการปลูกและดูแล

1.เมื่อเราซื้อต้นกุหลาบมาไม่ว่าจะพันธุ์อะไรก็ตาม ให้พักต้นไว้ประมาณ 7 วัน ตัดดอกที่ติดมากับต้นปักแจกันให้หมดทั้งตูมทั้งบาน อย่าเสียดาย (นับลงมาจากดอก 5 ใบ แล้วตัด) 2.ก่อนเอาลงกระถางหรือเอาลงดิน ไม่ต้องใส่ปุ๋ยบำรุงใดๆ ทั้งสิ้นในช่วงนี้ เพียงแต่รดน้ำตอนเช้าทุกวันเท่านั้นพอ 3.การรดน้ำต้นกุหลาบ ก็ควรรดที่โคนต้นเท่านั้นนะครับ ไม่ใช่ฉีดน้ำเป็นสายรดทั้งต้น เพราะจะทำให้ต้นกุกราบเป็นโรคง่าย “อันนี้ต้องจำไว้เลยนะครับ ไม่จำเป็นอย่ารดน้ำให้โดนดอกหรือใบ”เป็นอันขาดครับ

4.โดยภายใน 7 วันอันตรายนี้ ก็ค่อยๆ ขยับต้นกุหลาบให้โดนแสงแดดวันละนิด เช่น วันแรกให้วางต้นกุหลาบให้อยู่ในตำแหน่งที่โดนแดดประมาณ 1 ชั่วโมงพอ แล้วเพิ่มไปวันละชั่วโมง จนครบ 7 วัน ก็ประมาณ 6-8 ชั่วโมงพอดี

5.หากไม่มีอะไรผิดพลาดจะเริ่มสั่งเกตเห็นว่ากุหลาบเริ่มแตกตาใหม่ๆ ออกมาใกล้กับบริเวณที่เราตัดดอกทิ้งในขั้นตอนที่ 1 แสดงว่าต้นแข็งแรงดี ถ้าไม่เป็นตามนี้ก็อาจจะมีอาการใบเหลือง ซึ่งแสดงว่าขาดน้ำ (รดน้ำไม่ชุ่มพอ)

6.วันที่ 8 ถ้าพร้อมก็ปลูกได้เลย โดยให้เอาต้นกุหลาบออกจากถุงเพาะ หรือกระถางเดิมซึ่งใบเล็ก แล้วนำไปใส่กระถางใบใหม่ โดยใส่ดินรองที่ก้อนกระถางก่อนประมาณ 3 นิ้ว กดให้แน่น วางต้นกุหลาบลงไปพร้อมดินเดิมที่ติดต้นมา เทดินที่เหลือใส่ ค่อยๆ อัด เหลือพื้นที่ไว้คลุมขลุยมะพร้าวที่แช่น้ำไว้ด้วยสูตร ดิน:ปุ๋ยคอก:ปุ๋ยหมักหรือแกลบดิบ ในอัตราส่วน 1 : 1 : 2 และสามารถผสมปุ๋ยเม็ดละลายช้าเข้าไปด้วยก็ได้

7.ลองรดน้ำดู น้ำควรไหลผ่านชั้นดินลงไปได้ดี แต่ไม่เร็วเกินไป และไม่ช้าเกิน 10 นาที ถ้าเร็วเกินดินก็จะรักษาความชื้นไว้ไม่ดี แต่ถ้าช้าเกินก็จะทำให้รากเนา ซึ่งเป็นสิ่งที่กุหลาบยอมรับสภาพและปรับตัวไม่ได้จริงๆ

8.กระถางกุหลาบควรถูกวางในตำแหน่งที่ได้รับแสงแดดวันละอย่างน้อย 6 ชั่วโมง การรดน้ำ‘ กุหลาบชอบน้ำปานกลาง ให้รดในช่วงแสงแดดอ่อน พอให้ดินชุ่ม รดน้ำทุกวัน ไม่เกิน 15.00 น. เพราะจะทำให้ใบและดินเปียกชื้นจนเกิดเป็นโรค

9.ส่วน ‘แสงแดด‘ กุหลาบชอบแสงแดดจัด จึงต้องตั้งกระถางปลูกไว้ในที่โล่งแจ้ง ให้แสงแดดส่องถึงได้นาน 6 ชั่วโมงต่อวันเป็นอย่างน้อย

10.สำหรับ ‘การใส่ชนิดปุ๋ย‘ เมื่อเริ่มปลูกใหม่ ๆ ให้ใส่ปุ๋ยสูตร 15-0-0 หรือ 25-7-7 แล้วค่อยเปลี่ยนเป็นสูตรตัวกลางต่ำ ตัวหลังสูง ทั้งยังควรใช้ปุ๋ยออสโมโค้ท สูตร 14-14-14 โรยรอบโคนต้น

11.อัตราส่วนที่เหมาะสมของปริมาณปุ๋ย คำนวณจากขนาดของกระถาง เช่น กระถาง 5 นิ้ว ใช้ 5 กรัม กระถาง 10 นิ้ว ใช้ 10 กรัม และกระถาง 20 นิ้ว ใช้ 20 กรัม

ปลูกกุหลาบในกระถางตามเคล็ดลับที่บอก ต้นกุหลาบก็จะแข็งแรง ลดโอกาสเสี่ยงเกิดโรคได้ ดอกดกได้ชมเธอนาน ๆ ทั้งปีเลยล่ะครับ แล้วคุณพร้อมลงมือหรือยัง